***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

**«——» «——————» 2020 թվականի N ------------ Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԼԽԱՎՈՐ ԴԱՏԱԽԱԶՈՒԹՅԱՆԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՆՆՉԱԿԱՆ ԿՈՄԻՏԵԻՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՏՈՒԿ ՔՆՆՉԱԿԱՆ ԾԱՌԱՅՈՒԹՅԱՆԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԱՆՎՏԱՆԳՈՒԹՅԱՆ ԾԱՌԱՅՈՒԹՅԱՆԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏՆՏԵՍԱԿԱՆ ՄՐՑԱԿՑՈՒԹՅԱՆ ՊԱՇՏՊԱՆՈՒԹՅԱՆ ՊԵՏԱԿԱՆ ՀԱՆՁՆԱԺՈՂՈՎԻՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆԸ ՀԱՅԱՍՏԱՆԻ ԿԵՆՏՐՈՆԱԿԱՆ ԴԵՊՈԶԻՏԱՐԻԱՅԻ ԵՎ ԱՐԺԵԹՂԹԵՐԻ ՍԵՓԱԿԱՆԱՏԵՐԵՐԻ (ԱՆՎԱՆԱՏԵՐԵՐԻ) ՌԵԵՍՏՐԻ ՎԱՐՄԱՆ ԻՐԱՎՈՒՆՔ ՈՒՆԵՑՈՂ ԱՅԼ ԱՆՁԱՆՑ ԿՈՂՄԻՑ ԾԱՌԱՅՈՂԱԿԱՆ ՏԵՂԵԿՈՒԹՅԱՆ ՏՐԱՄԱԴՐՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ**

Հիմք ընդունելով «Արժեթղթերի շուկայի մասին» օրենքի 98-րդ հոդվածի 3-րդ մասը, ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի դրույթներով, Հայաստանի Հանրապետության կառավարությունը ***որոշում է.***

1. Հաստատել «Հայաստանի Հանրապետության գլխավոր դատախազությանը, Հայաստանի Հանրապետության քննչական կոմիտեին, Հայաստանի Հանրապետության հատուկ քննչական ծառայությանը, Հայաստանի Հանրապետության ազգային անվտանգության ծառայությանը, Հայաստանի Հանրապետության տնտեսական մրցակցության պաշտպանության պետական հանձնաժողովին, Հայաստանի Հանրապետության պետական եկամուտների կոմիտեին և Հայաստանի Հանրապետության ոստիկանությանը Հայաստանի կենտրոնական դեպոզիտարիայի և արժեթղթերի սեփականատերերի (անվանատերերի) ռեեստրի վարման իրավունք ունեցող այլ անձանց կողմից ծառայողական տեղեկության տրամադրման կարգը»՝ համաձայն սույն որոշման Հավելվածի (կցվում է):
2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

|  |  |
| --- | --- |
| **Հայաստանի Հանրապետության վարչապետ** | **Ն. Փաշինյան** |
|  |  |

Հավելված

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԼԽԱՎՈՐ ԴԱՏԱԽԱԶՈՒԹՅԱՆԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՆՆՉԱԿԱՆ ԿՈՄԻՏԵԻՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՏՈՒԿ ՔՆՆՉԱԿԱՆ ԾԱՌԱՅՈՒԹՅԱՆԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԱՆՎՏԱՆԳՈՒԹՅԱՆ ԾԱՌԱՅՈՒԹՅԱՆԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏՆՏԵՍԱԿԱՆ ՄՐՑԱԿՑՈՒԹՅԱՆ ՊԱՇՏՊԱՆՈՒԹՅԱՆ ՊԵՏԱԿԱՆ ՀԱՆՁՆԱԺՈՂՈՎԻՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆԸ ՀԱՅԱՍՏԱՆԻ ԿԵՆՏՐՈՆԱԿԱՆ ԴԵՊՈԶԻՏԱՐԻԱՅԻ ԵՎ ԱՐԺԵԹՂԹԵՐԻ ՍԵՓԱԿԱՆԱՏԵՐԵՐԻ (ԱՆՎԱՆԱՏԵՐԵՐԻ) ՌԵԵՍՏՐԻ ՎԱՐՄԱՆ ԻՐԱՎՈՒՆՔ ՈՒՆԵՑՈՂ ԱՅԼ ԱՆՁԱՆՑ ԿՈՂՄԻՑ ԾԱՌԱՅՈՂԱԿԱՆ ՏԵՂԵԿՈՒԹՅԱՆ ՏՐԱՄԱԴՐՄԱՆ ԿԱՐԳԸ**

**ԳԼՈՒԽ 1․ ԸՆԴՀԱՆՈՒՐ ԴՐՈՒՅԹՆԵՐ**

1. **Սույն կարգը սահմանում** է Հայաստանի կենտրոնական դեպոզիտարիայի (այսուհետ՝ Կենտրոնական դեպոզիտարիա) և արժեթղթերի սեփականատերերի (անվանատերերի) ռեեստրի վարման իրավունք ունեցող ներդրումային ծառայություններ մատուցող անձանց (այսուհետ՝ միասին Ռեեստրավարներ) կողմից Հայաստանի Հանրապետության գլխավոր դատախազությանը, Հայաստանի Հանրապետության քննչական կոմիտեին, Հայաստանի Հանրապետության հատուկ քննչական ծառայությանը, Հայաստանի Հանրապետության ազգային անվտանգության ծառայությանը, Հայաստանի Հանրապետության տնտեսական մրցակցության պաշտպանության պետական հանձնաժողովին, Հայաստանի Հանրապետության պետական եկամուտների կոմիտեին և Հայաստանի Հանրապետության ոստիկանությանը (այսուհետ` պետական մարմին կամ պետական մարմիններ) ծառայողական տեղեկության տրամադրման կարգը։
2. Սույն կարգով սահմանված ծառայողական տեղեկությունը պետական մարմինները կարող են ստանալ բացառապես իրենց գործունեությունը կարգավորող օրենքներով սահմանված լիազորությունների իրականացման համար։
3. Սույն կարգում օգտագործվող եզրույթներն ունեն «Արժեթղթերի շուկայի մասին» օրենքով և Ռեեստրավարների կանոններով սահմանված նշանակությունը։

**ԳԼՈՒԽ 2․ ՊԵՏԱԿԱՆ ՄԱՐՄԻՆՆԵՐԻՆ ՏՐԱՄԱԴՐՎՈՂ ԾԱՌԱՅՈՂԱԿԱՆ ՏԵՂԵԿՈՒԹՅԱՆ ԿԱԶՄԸ**

1. Սույն կարգի իմաստով ծառայողական տեղեկություն է համարվում հաճախորդի բացած արժեթղթերի հաշիվների մասին հետևյալ տեղեկությունը․
2. հաճախորդի բացած արժեթղթերի հաշիվների ցանկը,
3. հաճախորդի՝ Ռեեստրավարների համակարգում առկա նույնականացման տվյալները,
4. յուրաքանչյուր արժեթղթերի հաշվի տեսակը,
5. յուրաքանչյուր արժեթղթերի հաշվի կարգավիճակը,
6. հաճախորդի արժեթղթերի հաշվում առկա բաժնետոմսերի արժեթղթերի միջազգային տարբերակիչ ծածկագիրը (այսուհետ՝ ԱՄՏԾ),
7. հաճախորդի արժեթղթերի հաշվում առկա բաժնետոմսերի քանակը,
8. հաճախորդի արժեթղթերի հաշվում առկա բաժնետոմսերի անվանական արժեքը,
9. հաճախորդի արժեթղթերի հաշվում առկա բաժնետոմսերի տեսակը,
10. հաճախորդի արժեթղթերի հաշվում առկա բաժնետոմսերի դասը,
11. հաճախորդի արժեթղթերի հաշվում առկա բաժնետոմսերի՝ թողարկողի կողմից թողարկված ամբողջ քանակը,
12. հաճախորդի արժեթղթերի հաշվում առկա բաժնետոմսերի թողարկողի վերաբերյալ տեղեկությունները՝ անվանում, հասցե, համակարգում առկա նույնականացման տվյալներ,
13. Ռեեստրավարների համակարգում հաճախորդի արժեթղթերի հաշվում երբևէ հաշվեգրված բաժնետոմսերով հաճախորդի՝ Ռեեստրավարների համակարգում առկա գործարքները, ներառյալ գործարքի ամսաթիվը, կողմերը, գործարքի առարկա հանդիսացող բաժնետոմսի ԱՄՏԾ-ն, քանակը, գործարքի տեսակը, գործարքի գումարը, արժույթը և հիմքը։ Գործարքները բաժնետոմսերով իրականացված այն գործողություններն են, որոնց արդյունքում տեղի է ունեցել բաժնետոմսերի սեփականության իրավունքի փոխանցում (փոփոխություն)։
14. հաճախորդի արժեթղթերի հաշվում առկա բաժնետոմսերի նկատմամբ սեփականության իրավունքի սահմանափակումների վերաբերյալ տեղեկություններ, ներառյալ սահմանափակման տեսակը և հիմքը(առկայության դեպքում)։
15. Սույն կարգի իմաստով թողարկողին վերաբերող ծառայողական տեղեկություն է համարվում թողարկողի կողմից թողարկված՝
16. բաժնետոմսերի ցանկը,
17. բաժնետոմսերի ԱՄՏԾ-ն,
18. բաժնետոմսերի ընդհանուր քանակը,
19. բաժնետոմսերի անվանական արժեքը,
20. բաժնետոմսերի տեսակը,
21. բաժնետոմսերի դասը,
22. յուրաքանչյուր սեփականատիրոջ և անվանատիրոջ արժեթղթերի հաշվում առկա բաժնետոմսերի քանակը,
23. բաժնետոմսերի սեփականատերերի և անվանատերերի հաշիվների տեսակները,
24. բաժնետոմսերի սեփականատերերի և անվանատերերի հաշիվների կարգավիճակը,
25. բաժնետոմսերի սեփականատերերի և անվանատերերի հաշիվների՝ ՀԿԴ համակարգում առկա նույնականացման տվյալները,
26. բաժնետոմսերով կատարված գործարքները՝ ներառյալ գործարքի ամսաթիվը, կողմերը, գործարքի առարկա հանդիսացող բաժնետոմսի ԱՄՏԾ-ն, քանակը, գործարքի տեսակը, գործարքի գումարը, արժույթը և հիմքը,
27. բաժնետոմսերի վրա առկա սահմանափակումների վերաբերյալ տեղեկությունները՝ ներառյալ սահմանափակման տեսակը և հիմքը(առկայության դեպքում)։

**ԳԼՈՒԽ 3․ ԾԱՌԱՅՈՂԱԿԱՆ ՏԵՂԵԿՈՒԹՅՈՒՆԸ ՊԵՏԱԿԱՆ ՄԱՐՄԻՆՆԵՐԻՆ ՏՐԱՄԱԴՐԵԼՈՒ ԿԱՐԳԸ**

1. Ռեեստրավարները պետական մարմիններին սույն կարգով նախատեսված տեղեկությունը տրամադրում են  տվյալների էլեկտրոնային տեղեկատվական համակարգին հասանելիություն տալու միջոցով սույն կարգի 11-րդ կետով նախատեսված կապուղով։ Այդ տեղեկությունը տրամադրվում է, եթե սույն կարգի 11-րդ կամ 12-րդ կետերով նախատեսված տեղեկությունների մուտքագրման պահին այդ տեղեկությունն առկա է   էլեկտրոնային տեղեկատվական համակարգում։
2. Ռեեստրավարը յուրաքանչյուր պետական մարմնի առավելագույնը երկու աշխատակցի (այսուհետ՝ օգտատերեր) տրամադրում է իր էլեկտրոնային տեղեկատվական համակարգին հասանելիություն։
3. Օգտատերերի համար Ռեեստրավարի էլեկտրոնային տեղեկատվական համակարգում բացվում են հատուկ անվանական օգտագտերերի հաշիվներ, որոնց բոլոր գործողությունները լոգավորվում են։
4. Յուրաքանչյուր պետական մարմնի այլ երկու աշխատակցի Ռեեստրավարը շաբաթական պարբերականությամբ ուղարկում է տվյալ պետական մարմինի օգտատերերի լոգերը։
5. Օգտատերերը Ռեեստրավարների էլեկտրոնային տեղեկատվական համակարգին միանում են ինտերնետ կապուղու միջոցով աշխատող կապի համակարգերով, որոնց նկատմամբ նվազագույն պահանջները սահմանում է Ռեեստրավարը։
6. Օգտատերերի կողմից ֆիզիկական անձանց կամ անհատ ձեռնարկատերերին վերաբերող հարցումներ կատարելու դեպքում, Ռեեստրավարի էլեկտրոնային տեղեկատվական համակարգում անհրաժեշտ է մուտքագրել հետևյալ տեղեկատվությունը․
7. ազգանուն, անուն, և
8. անձնագիր և/կամ
9. նույնականացման քարտ և/կամ,
10. հանրային ծառայության համարանիշ։
11. Օգտատերերի կողմից իրավաբանական անձանց հաշվետերերին կամ թողարկողներին վերաբերող հարցումներ կատարելու դեպքում, Ռեեստրավարի էլեկտրոնային տեղեկատվական համակարգում անհրաժեշտ է մուտքագրել հետևյալ տեղեկատվությունը․
12. անվանում և,
13. հարկ վճարողի հաշվառման համար և/կամ,
14. պետական գրանցման վկայականի համար։
15. Էլեկտրոնային տեղեկատվական համակարգից տեղեկություններ ստանալու անհնարինության կամ էլեկտրոնային տեղեկատվական համակարգ չմուտքագրված տեղեկություններ ստանալու անհրաժեշտության դեպքում՝ պետական մարմինը կատարում է հարցում։ Պետական մարմինները այդ հարցումները իրականացնում են գրավոր եղանակով սույն կարգով և Ռեեստրավարի կանոններով սահմանված ընթացակարգով: Ռեեստրավարը հարցումներին պատասխանում է գրավոր՝ օրենքով, Կենտրոնական բանկի նորմատիվ իրավական ակտերով և Ռեեստրավարի կանոններով սահմանված ժամկետներում:
16. Սույն կարգի 13-րդ կետով նախատեսված գրավոր հարցումները և դրա պատասխանները կարող են լինել էլեկտրոնային կամ թղթային ձևով։ Էլեկտրոնային ձևով պատասխանելու դեպքում տեղեկությունը տրամադրվում է գաղտնաբառով պաշտպանված ֆայլով: Գաղտնաբառը փոփոխվում է եռամսյակը մեկ անգամ և տրամադրվում է փակ ծրարի միջոցով:
17. Հարցմանն ի պատասխան Ռեեստրավարի կողմից տրամադրված գրավոր տեղեկությունը համարվում է «Արժեթղթերի շուկայի մասին» օրենքի 98-րդ հոդվածի 3-րդ մասով սահմանված թղթային ձևով տրամադրված տեղեկություն։
18. Այն դեպքերում, երբ գրավոր հարցումները կատարվում են Ռեեստրավարի մեղքով Ռեեստրավարի Էլեկտրոնային տեղեկատվական համակարգի տեխնիկական հասանելիության անհնարինության հետևանքով, ապա այդ հարցումների հիման վրա տրամադրված տեղեկությունն անվճար է։ Սույն կարգով սահմանված մնացած դեպքերում գրավոր հարցումներին պատասխանելու համար սահմանվում է հատուցում, որի չափերը նախատեսված են Ռեեստրավարի կանոններով։
19. Եթե մեկ գրավոր հարցումը վերաբերում է մի քանի սուբյեկտի, ապա սակագինը բազմապատկվում է նշված սուբյեկտների քանակով:
20. Ռեեստրավարը յուրաքանչյուր ամսվա համար մինչև հաջորդ ամսվա 5-րդ աշխատանքային օրը յուրաքանչյուր պետական մարմնին ներկայացնում է հաշիվ-ապրանքագիր՝ նախորդ ամսում իրենց կողմից իրականացված հարցումների դիմաց տրված տեղեկության համար վճարները փոխանցելու համար:

**ԳԼՈՒԽ 4․**

**ԾԱՌԱՅՈՂԱԿԱՆ ՏԵՂԵԿՈՒԹՅԱՆ ՊԱՀՊԱՆՈՒՄԸ**

19․ Պետական մարմինը և դրա աշխատակիցները պարտավոր են պահպանել Հայաստանի Հանրապետության օրենսդրությամբ սահմանված ծառայողական տեղեկության համար սահմանված կանոնները։

20․ Պետական մարմինը պարտավոր է տեխնիկական այնպիսի միջոցներ ձեռնարկել և կազմակերպչական այնպիսի կանոններ սահմանել, որոնք անհրաժեշտ են սույն կարգով սահմանված տեղեկությունը պատշաճ պահպանելու համար:

21 Պետական մարմինը մինչև սույն կարգով սահմանված տեղեկության ստացումը ընդունում է սույն կարգով սահմանված տեղեկության պահպանման կարգ, որն ընդունումից առաջ համաձայնեցվում է Ռեեստրավարի հետ։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՎԱՐՉԱՊԵՏԻ ԱՇԽԱՏԱԿԱԶՄԻ Է․ ԱՂԱՋԱՆՅԱՆ**

**ՂԵԿԱՎԱՐ**

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԼԽԱՎՈՐ ԴԱՏԱԽԱԶՈՒԹՅԱՆԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՆՆՉԱԿԱՆ ԿՈՄԻՏԵԻՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՏՈՒԿ ՔՆՆՉԱԿԱՆ ԾԱՌԱՅՈՒԹՅԱՆԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԱՆՎՏԱՆԳՈՒԹՅԱՆ ԾԱՌԱՅՈՒԹՅԱՆԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏՆՏԵՍԱԿԱՆ ՄՐՑԱԿՑՈՒԹՅԱՆ ՊԱՇՏՊԱՆՈՒԹՅԱՆ ՊԵՏԱԿԱՆ ՀԱՆՁՆԱԺՈՂՈՎԻՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆԸ ՀԱՅԱՍՏԱՆԻ ԿԵՆՏՐՈՆԱԿԱՆ ԴԵՊՈԶԻՏԱՐԻԱՅԻ ԵՎ ԱՐԺԵԹՂԹԵՐԻ ՍԵՓԱԿԱՆԱՏԵՐԵՐԻ (ԱՆՎԱՆԱՏԵՐԵՐԻ) ՌԵԵՍՏՐԻ ՎԱՐՄԱՆ ԻՐԱՎՈՒՆՔ ՈՒՆԵՑՈՂ ԱՅԼ ԱՆՁԱՆՑ ԿՈՂՄԻՑ ԾԱՌԱՅՈՂԱԿԱՆ ՏԵՂԵԿՈՒԹՅԱՆ ՏՐԱՄԱԴՐՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1. Ընթացիկ իրավիճակը և իրավական ակտի ընդունման անհրաժեշտությունը**

«Արժեթղթերի շուկայի մասին» օրենքի (այսուհետ՝ Օրենք) 98-րդ 3-րդ մասի համաձայն՝ նույն հոդվածի 2-րդ մասի 6-րդ կետով նախատեսված տեղեկությունների տրամադրման կարգը սահմանում է Հայաստանի Հանրապետության կառավարությունը։

Հիմք ընդունելով նշված կարգավարումը՝ անհրաժեշտություն է առաջացել մշակելու«Հայաստանի Հանրապետության գլխավոր դատախազությանը, Հայաստանի Հանրապետության քննչական կոմիտեին, Հայաստանի Հանրապետության հատուկ քննչական ծառայությանը, Հայաստանի Հանրապետության ազգային անվտանգության ծառայությանը, Հայաստանի Հանրապետության տնտեսական մրցակցության պաշտպանության պետական հանձնաժողովին, Հայաստանի Հանրապետության պետական եկամուտների կոմիտեին և Հայաստանի Հանրապետության ոստիկանությանը Հայաստանի կենտրոնական դեպոզիտարիայի և արժեթղթերի սեփականատերերի (անվանատերերի) ռեեստրի վարման իրավունք ունեցող այլ անձանց կողմից ծառայողական տեղեկության տրամադրման կարգը սահմանելու մասին» Հայաստանի Հանրապետության կառավարության որոշման նախագիծը (այսուհետ՝ Նախագիծ):

**2. Առաջարկվող կարգավորման բնույթը**

Նախագծի հավելվածով առաջարկվում է հստակեցնել մշակված կարգի իմաստով ծառայողական տեղեկություն համարվող տվյալների ցանկը, էլեկտրոնային տեղեկատվական համակարգին հասանելիություն տալու կանոնները, գրավոր և էլեկտրոնային եղանակով տեղեկատվության ստացման և պահպանման կանոնները։

**3. Ակնկալվող արդյունքը**

Նախագծի ընդունման արդյունքում կսահմանվեն օրենքով նախատեսված սուբյեկտներին Հայաստանի կենտրոնական դեպոզիտարիայի և արժեթղթերի սեփականատերերի (անվանատերերի) ռեեստրի վարման իրավունք ունեցող այլ անձանց կողմից ծառայողական տեղեկության տրամադրման կարգի հետ կապված հարաբերությունները:

**4. Նախագիծը մշակող մարմինը**

Նախագիծը մշակվել է ՀՀ արդարադատության նախարարության և ՀՀ կենտրոնական բանկի կողմից համատեղ։